“ตลาดหุ้นยุโรป” พลิกลบ 1.5% ผวา “เงินเฟ้อ” อังกฤษนิวไฮรอบ 40 ปี กดเศรษฐกิจฟื้นช้า
“ตลาดหุ้นยุโรป” พลิกลบ! นักลงทุนวิตก “เงินเฟ้อ” อังกฤษนิวไฮรอบ 40 ปี แตะ 9.1% กระทบเศรษฐกิจโลกชะลอตัวอีกครั้ง
“ตลาดหุ้นยุโรป” พลิกลบ! นักลงทุนวิตก “เงินเฟ้อ” อังกฤษนิวไฮรอบ 40 ปี แตะ 9.1% กระทบเศรษฐกิจโลกชะลอตัวอีกครั้ง
22 มิ.ย. 2565

ผู้สื่อข่าวรายงานว่า ตลาดหุ้นยุโรป เปิดบวกเล็กน้อยในวันนี้ ก่อนพลิกสู่แดนลบหลังการปรับตัวลงของราคาน้ำมันและโลหะได้ฉุดหุ้นกลุ่มที่เกี่ยวข้องกับโภคภัณฑ์ ขณะที่เงินเฟ้อที่พุ่งสูงขึ้นของอังกฤษทำให้นักลงทุนวิตกกังวลเรื่องเศรษฐกิจโลกชะลอตัวอีกครั้ง
ทั้งนี้ ดัชนี STOXX 600 เปิดตลาดวันนี้ที่ระดับ 408.84 จุด เพิ่มขึ้น 0.26 จุด หรือ +0.06% ก่อนปรับตัวลดลง 1.5% แตะระดับต่ำสุดนับตั้งแต่เดือนก.พ. 2563
ดัชนี DAX ตลาดหุ้นเยอรมนีเปิดตลาดวันนี้ที่ 13,062.26 จุด เพิ่มขึ้น 230.14 จุด หรือ +1.73% และดัชนี CAC-40 ตลาดหุ้นฝรั่งเศสเปิดตลาดวันนี้ที่ 5,879.09 จุด เพิ่มขึ้น 85.57 จุด หรือ +1.43%
หุ้นกลุ่มน้ำมันและก๊าซปรับตัวลง 2.9% หลังราคาน้ำมันดิบร่วงลงกว่า 6 ดอลลาร์ต่อบาร์เรล ในขณะที่ประธานาธิบดีโจ ไบเดน ของสหรัฐพยายามลดต้นทุนเชื้อเพลิงที่พุ่งสูงขึ้น